
VENDIM
Nr. 525, datë 29.7.2022
PËR TRANSFERIMIN, NË PRONËSI TË BASHKISË PËRMET, PËR NJËSINË ADMINISTRATIVE FRASHËR, TË DISA PRONAVE ME VENDNDODHJE NË ZONAT KADASTRALE 1637 DHE 3744
Në mbështetje të nenit 100 të Kushtetutës dhe të neneve 3 e 5, të ligjit nr.8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Kryeministrit, Këshilli i Ministrave 

VENDOSI:
1. Transferimin, në pronësi të Bashkisë Përmet, për njësinë administrative Frashër, të disa pronave me vendndodhje në zonat kadastrale 1637 dhe 3744, sipas formularëve të inventarizimit të pronave të paluajtshme shtetërore, gjithsej, 2 (dy) fletë, dhe planrilevimeve, bashkëlidhur këtij vendimi, me qëllim për t’u përdorur në fushën e bujqësisë dhe për funksione administrative.
2. Ngarkohen Bashkia Përmet dhe Agjencia Shtetërore e Kadastrës për zbatimin e këtij vendimi.

Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama

